In biołozia, el domìnio ła ze ła pì alta categoria tasonòmega de ła clasifegasion sientìfega inte el sistema a tre domini ideà da Carl Woese inte el 1990. Segondo sto sistema, l'àlbara de ła vita ła ze costituia da trè domini: Archaea, Bacteria e Eukarya I primi do i ze microrganismi procarioti, o prinsipalmente organismi unisełułari che i ga łe sèłułe sensa nùcleo. Tute łe forme de vita che łe ga un nùcleo sełułare ligà a ła menbrana eucariota łe ze includeste in Eukarya. Łe forme de vita sensa sèłuła no łe ze includeste in sto sistema. Oltre al sistema a trè domini, ghe ze el presedente sistema a do inperi e l'ipòtezi dei eositi .